**Cu privire la eliberarea unei cantități de motorină din rezervele de stat**

**------------------------------------------------------------**

În temeiul art. 3 alin. (1) lit. a) și art. 10 alin. (1) și alin. (2) lit. a) din Legea nr. 104/2020 cu privire la rezervele de stat și de mobilizare (Monitorul Oficial al Republicii Moldova, 2020, nr. 178-179, art. 332), cu modificările ulterioare, art. 19 lit. g) și 36 alin. (1) lit. a) din Legea finanțelor publice și responsabilității bugetar – fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare, Guvernul HOTĂRĂȘTE:

**1.** Se aprobă eliberarea, de către Agenția Rezerve Materiale din subordinea Ministerului Afacerilor Interne, din rezervele de stat, cu titlu de deblocare, a 250 tone de motorină către Întreprinderea de Stat „Calea Ferată din Moldova”, calitatea de fondator fiind atribuită Agenției Proprietății Publice.

**2.** Întreprinderea de Stat „Calea Ferată din Moldova” va asigura recepționarea cantității de motorină eliberate din rezervele de stat.

**3.** Se alocă, din fondul de rezervă al Guvernului, Ministerului Afacerilor Interne, pentru Agenția Rezerve Materiale mijloace financiare în sumă de 5 371, 3 mii lei, care vor fi utilizate pentru completarea rezervelor de stat.

**4.** Ministerul Finanțelor va efectua plata mijloacelor financiare menționate la punctul 3, conform prevederilor punctului 16 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015.

**5.** Controlul executării prezentei hotărâri se pune în sarcina Ministerului Afacerilor Interne.

6. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

Contrasemnează:

Ministrul afacerilor interne Daniella Misail-Nichitin

Ministrul finanțelor Victoria Belous

Vizează:

Secretar general al Guvernului Artur MIJA

Aprobată în ședința Guvernului din